google/wiki40b huggingface dataset:
วลัย นวาระ

ศรีเฉลิม สุขประยูร

นักเขียนนวนิยายสตรีอาวุโสชื่อดัง ท่านคือเจ้าของนามปากกา วลัย นวาระ, จามรี พรรณชมพู, นลิน บุษกร, รอม วิศรุต, ปาริฉัตร, วชิรา วัชรวัลลภ, นล นวชาต, วสี เสาวรส, อมรเมฆินทร์, ภุมวาร ศุทธิประภา, พร่างเพชร พินทุสร และรวินท์ เวโรจน์ ท่านเขียนหนังสือหลายประเภท ทั้ง นิยาย เรื่องสั้น เรื่องแปล เจ้าของสมญานาม "ราชินีนวนิยายรักโรแมนติค" หรือ “บาร์บาร่า คาร์ทแลนด์ของไทย” และ “ปากกาอาบน้ำผึ้ง”

ท่านได้รับ รางวัลนราธิป ครั้งที่ 12 ซึ่งจัดขึ้นเมื่อวันที่ 26 มกราคม พ.ศ. 2556 
ในฐานะผู้ประพันธ์ งานของวลัย นวาระ (นามปากกาที่ได้รับความนิยมสูงสุด) เป็นต้นแบบของการเขียนนิยายรักโรแมนติคของนักเขียนในยุคนี้ 
ในฐานะนักแปล “ผลงานแปลของท่านมีความยอดเยี่ยมในสำนวน ภาษา และอารมณ์ของผู้ประพันธ์ได้เป็นอย่างดี ตัวอย่าง งานแปลปิแรนเดลโลจะสมจริงผสมความสะเทือนใจ, ของซิงเกอร์จะเหนือจริงหน่อยๆ ส่วนของเซล่าจะคมคายและเยาะเย้ย หรือของบอร์เฆสจะลึกลับและแยบยลด้วยภาษาวรรณคดีและปรัชญานิดๆ นั่นคือสิ่งที่ผมรู้สึกจากการอ่านงานแปลของ ศรีเฉลิม”

ประวัติ

ท่านเกิดปี พ.ศ. 2475 เข้ารับราชการครั้งแรกที่กรมประมวลข่าวราชการแผ่นดิน คือกรมประมวลข่าวกลางในปัจจุบัน ขึ้นตรงกับสำนักนายกรัฐมนตรีทำงาน 8 ปี ได้ไปศึกษาต่อด้านวรรณคดีเพิ่มเติมที่มหาวิทยาลัยน๊อตติ้งแฮม ประเทศอังกฤษ และกลับมาทำงานที่เดิม โดยลาราชการไป ต่อมา องค์การสปอ. หรือ SEATO ยืมตัวไปช่วยราชการอีก 2 ปี ครั้นอายุ 40 ปี จึงออกมายึดอาชีพเป็นนักประพันธ์ด้วยใจรัก และเขียนหนังสือมาตลอด ในปี 2519 ท่านยังได้เป็นบรรณาธิการนิตยสาร “ฟ้านารี” รายเดือนให้สำนักพิมพ์ประพันธ์สาส์น

คู่มือเขียนหนังสือ

ห้องเรียนเขียนเรื่อง โดย ศรีเฉลิม สุขประยูร

‘คู่มือการเขียนหนังสือสารคดี’ เล่มแรกและเล่มเดียว ของยอดนักเขียนนวนิยายสตรี 300 เรื่อง
"จากปากกาของหลุยส์ ดี บรันดิส คือคำคมที่ลืมได้ยากเช่นกัน" พวกเขาเชื่อว่าเคล็ดลับแห่งความสุขนั้นคือเสรีภาพ และเคล็ดลับแห่งเสรีภาพก็คือความอาจหาญ คุณมีทางจะเขียนอย่างเขาได้หรือไม่? อย่าพึ่งท้อ อาจมีทาง มีอยู่ทางเดียว คุณต้องลงมือเขียนเสียแต่เดี๋ยวนี้ เขียนไป แก้ไป และเกลาไป เขียนกันให้คล่องมือ เขียนจนกว่าคุณจะเป็นนักเขียนนั้นแหละ...

ผลงานวรรณกรรมเยาวชน

พ่อเฒ่ากับเจ้าหนู โดย วชิรา วัชรวัลลภ

ผลงานที่สร้างเป็นภาพยนตร์และละครโทรทัศน์

ทายาทป๋องแป๋ง 

กระท่อมโสมจันทร์ เงากามเทพ 

ผัวเชลย วิหคเหินฟ้า วิมานทราย 
รักปาฏิหาริย์   เป็นละครโทรทัศน์ จากบทประพันธ์ของ วลัย นวาระ

ดัดแปลงเป็นบทโทรทัศน์ โดย พิมพ์ธนา กำกับการแสดงโดย รัญญา ศิยานนท์ ดำเนินงานโดย บริษัท เมกเกอร์ กรุ๊ป จำกัด
วันธงชัย อินทรวัตร

ประวัติ

วันธงชัย อินทรวัตร หรือ ต้อล เกิดในวันที่ 23 ธันวาคม พ.ศ. 2530 ที่จังหวัดเชียงใหม่ หลังจากที่จบการศึกษาจากโรงเรียนอนุบาลเชียงใหม่และโรงเรียนยุพราชวิทยาลัย ต้อลก็เข้าเรียนต่อในระดับปริญญาตรี ที่คณะนิติศาสตร์ มหาวิทยาลัยพายัพ จนถึง ปี 2 แต่ต้องดรอปไว้ เมื่อมาเข้าประกวด ทรู อะคาเดมี่ แฟนเทเชีย ซีซั่นที่ 4 (True Academy Fantasia Season 4) ปัจจุบัน โอนหน่วยกิตมาศึกษาต่อที่ คณะนิติศาสตร์ มหาวิทยาลัยรามคำแหง
ต้อลรักในดนตรีมาตั้งแต่เด็กเนื่องจากได้รับแรงบันดาลใจโดยตรงจากคุณพ่อที่เป็นอดีตนักดนตรีและนักแต่งเพลงซึ่งได้สนับสนุนให้ต้อลเล่นเครื่องดนตรีและร้องเพลง ต้อลได้ฝึกเล่นอิเล็กโทนเป็นครั้งแรกเมื่ออายุได้ 7 ปี และได้ฝึกฝนเล่นเครื่องดนตรีด้วยตัวเองอีกหลายชนิดในเวลาต่อมา เช่น เปียโน กีตาร์ กลอง เบส ไวโอลิน และฟลุต
นอกจากนี้ต้อลยังผ่านการประกวดร้องเพลงมาหลายเวที เช่น พานาโซนิคสตาร์ชาเลนจ์ เนสกาแฟมิวสิกชาเลนจ์ และได้รับรางวัลชนะเลิศในการแข่งขันของแลคตาซอย ต้อลได้รับเลือกเป็นสมาชิกในโครงการยุวชนเสียงดีในระดับประถมศึกษาของโรงเรียน และยังเข้าร่วมวงโยธวาทิตในระดับมัธยมศึกษา โดยมีหน้าที่ในการเป่าฟลุตอยู่ 2 ปี
ก่อนที่จะเข้ามาเป็นนักล่าฝันในรายการทรู อะคาเดมี่ แฟนเทเชีย ซีซั่นที่ 4 (True Academy Fantasia Season 4) ต้อลมีโอกาสได้รับเลือกเป็นสมาชิกในโครงการพิเศษของ สำนักงานคณะกรรมการป้องกันและปราบปรามยาเสพติด (ป.ป.ส) และได้ออกอัลบั้มที่มีชื่อว่า Go-getter ร่วมกับกลุ่มศิลปินที่ถูกสร้างขึ้นด้วยความสามารถและสร้างสรรค์ของเยาวชนภาคเหนือตอนบนเพื่อต่อต้านยาเสพติดและอบายมุข โดยในอัลบั้มนี้ต้อลได้มีส่วนร่วมขับร้องในเพลง ผู้หญิงดีดี
ปี 2558 ได้ย้ายค้ายมาอยู่ค่ายแกรมมี่ มีผลงานเพลงอย่าง "สภาวะไร้น้ำหนัก"
ด้านผลงานแสดง แสดงละครเรื่องแรกคือ เศรษฐีข้างเขียง

ทรู อะคาเดมี แฟนเทเชีย

ต้อลตัดสินใจสมัครคัดเลือกในเข้าแข่งขันในรายการทรู อะคาเดมี แฟนเทเชีย ฤดูกาลที่ 4 โดยสมัครเข้าออดิชันจากภาคเหนือ ซึ่งเป็นบ้านเกิดของต้อล ต้อลผ่านเข้ารอบ 100 คน และเข้ามาออดิชั่นรอบสุดท้ายที่ โรงแรมโซฟิเทล กรุงเทพ ในวันที่ 29 เมษายน 2550 และในวันนั้น ต้อลก็ได้ก้าวเข้าสู่รอบ 20 คนสุดท้ายของรายการ โดยได้รับรหัสประจำตัวที่ใช้ในการแข่งขันคือ V9
17 มิถุนายน 2550 ต้อลและเพื่อนๆ อีก 19 คน ก็ได้เดินทางเข้าสู่บ้านแมกโนเลียส์ เพื่อแข่งขันในรายการทรู อะคาเดมี แฟนเทเชีย ฤดูกาลที่ 4 อย่างเป็นทางการ
หลังจากที่ผ่านการแข่งขันมา 12 สัปดาห์เต็ม ในวันที่ 8 กันยายน 2550 ซึ่งเป็นวันตัดสิน ต้อล วันธงชัยก็ได้รับคะแนนจากการโหวตมากเป็นลำดับที่ 2 ทำให้ต้อลได้ตำแหน่งรองอันดับหนึ่งในการแข่งขัน ทรู อะคาเดมี แฟนเทเชีย ในฤดูกาลที่ 4 ไป
โทกูงาวะ โยชิมูเนะ

ไดเมียวโยะชิมุเนะ

ในค.ศ. 1619 โทะกุงะวะ โยะริโนะบุ (徳川頼宣) บุตรชายคนที่สิบของโชกุนอิเอะยะซุ ได้รับการแต่งตั้งให้เป็นไดเมียวแห่งแคว้นคิอิ (紀伊) คนแรก และเป็นผู้ก่อตั้งตระกูลโทะกุงะวะสาขาคิชู (Kishū-Tokugawa-ge, 紀州徳川家) อันเป็นหนึ่งในโงะซันเกะ (Gosanke, 御三家) หรือสาขารองของตระกูลโทะกุงะวะจำนวนสามสาขา ที่สามารถสืบทอดตำแหน่งโชกุนได้ในกรณีที่ตระกูลโทะกุงะวะสาขาหลักได้สูญสิ้นไป
โทะกุงะวะ โยะชิมุเนะ เกิดเมื่อค.ศ. 1684 ที่ปราสาทวะกะยะมะ เป็นบุตรชายคนที่สี่ของโทะกุงะวะ มิสึซะดะ (徳川光貞) ผู้ซึ่งเป็นบุตรชายของโทะกุงะวะ โยะริโนะบุ ดังนั้นโยะชิมุเนะจึงเป็นหลานของโยะริโนะบุ หรือว่าเป็นเหลนของปฐมโชกุนอิเอะยะซุนั่นเอง เมื่อค.ศ. 1697 ได้รับการแต่งตั้งจากโชกุนโทะกุงะวะ สึนะโยะชิ ให้เป็นไดเมียวแห่งแคว้นคะซุระโนะ (Kazurano, 葛野藩) ได้รับชื่อว่า โทะกุงะวะ โยะริมะสะ (Tokugawa Yorimasa, 徳川頼方) จนในค.ศ. 1705 ทั้งมิสึซะดะบิดาของตน และพี่ชายของตนคือ โทะกุงะวะ โยะริโมะโตะ (徳川頼職) ไดเมียวคนที่สี่แห่งแคว้นคิอิต่างเสียชีวิตลง โยะริมะสะจึงได้สืบทอดตำแหน่งไดเมียวแห่งแคว้นคิอิต่อจากพี่ชาย เป็นไดเมียวคนที่ห้าของแคว้นนี้ และเปลี่ยนชื่อใหม่เป็น โทะกุงะวะ โยะชิมุเนะ
ในสมัยที่เป็นไดเมียวแห่งแคว้นคิอิ โยะชิมุเนะได้ทำการปฏิรูประบบเศรษฐกิจในแคว้นของตน จนสามารถชำระหนี้จำนวนมหาศาลที่แคว้นคิอิมีต่อบะกุฟุตั้งแต่สมัยของพี่ชาย

โชกุนโยะชิมุเนะ

ในค.ศ. 1716 โชกุนโทะกุงะวะ อิเอะสึงุ ได้ถึงแก่อสัญกรรมแต่อายุน้อยและไม่มีทายาท ทำให้ตระกูลโทะกุงะวะสาขาหลักต้องสิ้นสุดลง ทางบะกุฟุได้ประชุมหารือและตัดสินใจเลือกให้โทะกุงะวะ โยะชิมุเนะ ไดเมียวแห่งแคว้นคิอิ ผู้ที่มาจากตระกูลโงะซันเกะ สืบทอดตำแหน่งเป็นโชกุนคนต่อมา โยะชิมุเนะจึงได้เป็นโชกุนคนที่แปดแห่งเอะโดะบะกุฟุและย้ายมาพำนักที่ปราสาทเอะโดะ
เมื่อได้เข้าดำรงตำแหน่งโชกุนแล้ว โยะชิมุเนะได้ขับขุนนางคนสนิทของโชกุนโทะกุงะวะ อิเอะโนะบุและโชกุนโทะกุงะวะ อิเอะสึงุ อันได้แก่ อะไร ฮะกุเซะกิ (新井白石) ออกไปจากบะกุฟุ และให้ขุนนางคนสนิทของตนจากแคว้นคิอิเดิมเข้ามามีอำนาจในบะกุฟุแทนที่ แต่โชกุนโยะชิมุเนะยังต้องเผชิญหน้ากับกลุ่มอำนาจเก่าที่ได้สนับสนุนตนเองให้ขึ้นมาเป็นโชกุน ต้องรอจนกระทั่งถึงค.ศ. 1721 โชกุนโยะชิมุเนะจึงมีอำนาจปกครองที่แท้จริง
ผลงานชิ้นสำคัญที่สุดของโชกุนโยะชิมุเนะ คือการปฏิรูปปีเคียวโฮ (享保の改革) เป็นนโยบายต่างๆ ของโชกุนโยะชิมุเนะ ที่ออกมาในช่วงตั้งแต่ค.ศ. 1721 ถึง ค.ศ. 1744 ซึ่งเป็นการแก้ไขปัญหาเศรษฐกิจและสังคมของญี่ปุ่น ที่มีมาแต่สมัยเง็นโระคุในช่วงปลายศตวรรษที่สิบเจ็ด ในสมัยของโชกุนสึนะโยะชิ การปฏิรูปปีเคียวโฮ มีผลให้เศรษฐกิจและสังคมของญี่ปุ่นค่อนข้างจะมีเสถียรภาพไปเป็นเวลาอีกหนึ่งร้อยปี จนกระทั่งการเปิดประเทศในช่วงปลายสมัยเอะโดะ
เจ้าหญิงฟาดียะห์แห่งอียิปต์

พระประวัติ

เจ้าหญิงฟาดียะห์แห่งอียิปต์ ประสูติเมื่อวันที่ 15 ธันวาคม ค.ศ. 1943 เป็นพระราชธิดาองค์เล็กในพระเจ้าฟารุกที่ 1 แห่งอียิปต์ และสมเด็จพระราชินีฟารีดาแห่งอียิปต์ พระมเหสีพระองค์แรก โดยพระองค์มีพระพี่นางร่วมพระมารดาสองพระองค์ ได้แก่ เจ้าหญิงเฟริยาล และเจ้าหญิงเฟาซียะห์
ต่อมาได้เกิดเหตุการณ์ปฏิวัติอียิปต์ในปี ค.ศ. 1952 พระเจ้าฟารุกที่ 1 แห่งอียิปต์ พระราชบิดาจึงส่งเจ้าหญิงฟาดียะห์ไปศึกษายังประเทศสวิตเซอร์แลนด์ โดยพระองค์ได้เรียนเกี่ยวกับการเขียนภาพ

เสกสมรส

เจ้าหญิงฟาดียะห์เสกสมรสเมื่อวันที่ 17 กุมภาพันธ์ ค.ศ. 1965 โดยเสกสมรสกับนายปิแอร์ อเล็กซีวิคช์ ออร์ลอฟฟ์ นักธรณีวิทยาชาวสวิส ที่มีเชื้อสายราชวงศ์รัสเซีย โดยจดทะเบียนสมรสกันที่สำนักงานทะเบียนเคนซิงสตัน (Kensington) กรุงลอนดอน โดยสามีของพระองค์ได้เปลี่ยนมานับถือศาสนาอิสลาม และได้ชื่อมุสลิมว่า ซาอิด ออร์ลอฟฟ์ โดยทั้งคู่ มีบุตรด้วยกันสองคน ได้แก่ นายมิกาเอล-ชาเมล ออร์ลอฟฟ์ และนายอาแล็กซองดร์-อาลี ออร์ลอฟฟ์
ส่วนเจ้าหญิงฟาดียะห์ได้ทำงานเป็นล่ามในกระทรวงการท่องเที่ยวของประเทศสวิตเซอร์แลนด์ โดยพระองค์สามารถรับสั่งภาษาฝรั่งเศส, ภาษาอังกฤษ, ภาษาอิตาเลียน และภาษาสเปน

สิ้นพระชนม์

เจ้าหญิงฟาดียะห์ สิ้นพระชนม์เมื่อวันที่ 26 ธันวาคม ค.ศ. 2002 ที่เมืองโลซาน ประเทศสวิตเซอร์แลนด์ และพระศพได้ฝังไว้ในกรุงไคโร ประเทศอียิปต์ สิริรวมพระชนมายุ 59 พรรษา
อูกรีส์

อูกรีส์ (OOglies) เป็นการตูนสตอปโมชัน ออกอากาศพร้อมกับช่อง CBBC and BBC HD เป็นการ์ตูนสั้นแนวขบขันและเรื่องนี้ใช้การรางภาพ สิ่งของและของใช้ในครัวเรือนได้นอย่างแท้จริงทั้งหมด อีกสิ่งหนึ่งในการการ์ตูนเรื่องนี้คือลูกตาที่กลิ้งติดลงบนสิ่งของ

การออกอากาศ

อูกรีส์ (OOglies) ออกอากาศครั้งแรกเมื่อวันที่ 10 สิงหาคม พ.ศ. 2554 ออกอากาศพร้อมกับช่อง CBBC and BBC HD มีทั้งหมด 13 ตอน ตอนละ 15 นาที ผู้บรรยายเสียงโดย Tim Dann, Peter Dickson และ Shelley Longworth. การ์ดูนชุดได้สร้างและบทประพันธ์โดย Nick Hopkin, Tim Dann และ Austin Low
ในประเทศไทย อูกรีส์ (OOglies) ได้นำออกอากาศในช่วงดึก ทุกวันเวลา 2.30 น. 3.30 น. และ 4.30 น. ขึ้นอยู่กับเวลาในการออกอากาศในช่วงนอกเวลา
ท้าววิรุฬหก

ท้าววิรุฬหก (บาลี: Viruḷhaka; สันสกฤต: विरूढक) หนึ่งในสี่ผู้ปกครองสวรรค์ชั้นจาตุมหาราชิกา ซึ่งเป็นชั้นที่หนึ่งในฉกามาพจรเป็นเทพเจ้าผู้ปกครองทิศใต้ของเขาพระสุเมรุ ซึ่งเป็นใหญ่ในหมู่ครุฑมีเทพกลุ่มกุมภัณฑ์เป็นบริวาร มีรูปร่างท้องป่องพุ่งใหญ่ ขาสั้น กำยำล่ำสัน ตามความเชื่อบางคติจะพบได้ว่าท้าววิรุฬหกคือผู้ปกครองครุฑและนก
ท้าววิรุฬหกปกครองสวรรค์ชั้นจาตุมหาราชิการ่วมกับ
1.ท้าวเวสสุวรรณซึ่งปกครองหมู่ยักษ์บนสวรรค์ชั้นจาตุมหาราชิกา
2.ท้าวธตรฐซึ่งปกครองหมู่คนธรรพ์บนสวรรค์ชั้นจาตุมหาราชิกา
3.ท้าววิรูปักษ์ซึ่งปกครองหมู่นาคบนสวรรค์ชั้นจาตุมหาราชิกา

ในมหาสมัยสูตรและบทภาณยักษ์ว่า โลกบาลแห่งทิศทักษิณทรงพระนามท้าววิรุฬหกมหาราช จอมกุมภัณฑ์ ส่วนในอาฏานาฏิยปริตรว่าเป็นจอมเทวดา ลัทธิข้างจีนฝ่ายมหายานว่า ทรงพระนามเตียงเชียง แปลว่า สง่างาม มือถือร่ม ทางทิเบตว่าถือกระบี่
ไฮดี โบเลิน

ไฮดี โบเลิน (เยอรมัน: Heidy Bohlen) เป็นนักแสดงหญิงชาวเยอรมัน
ซินล่างเวย์ปั๋ว

จำนวนผู้ใช้

ตามรายงานของ iResearch ในวันที่ 30 มีนาคม 2554 Sina Weibo มีตลาดไมโครบล็อก 56.5% ของผู้ใช้ที่ใช้งานอยู่และ 86.6% ตามเวลาในการเรียกดูคู่แข่งเช่น Tencent Weibo และ Baidu's servicesผู้ใช้ 100 อันดับแรกมีผู้ติดตามมากกว่า 485 ล้านคน นอกจากนี้ Sina กล่าวว่ากว่า 5,000 บริษัท และองค์กรสื่อ 2,700 แห่งในประเทศจีนใช้ Sina Weibo เว็บไซต์นี้ได้รับการบำรุงรักษาโดยแผนก microblogging ที่กำลังเติบโตของ 200 คนรับผิดชอบด้านเทคโนโลยีการออกแบบการดำเนินงานและการตลาด ผู้บริหารของ Sina ได้เชิญชวนให้คนดังหลายคนของจีนเข้าร่วมเวที ผู้ใช้ของ Sina Weibo รวมถึงคนดังในเอเชียดาราภาพยนตร์นักร้องนักธุรกิจนักแสดงนักกีฬานักวิชาการศิลปินองค์กรตัวเลขทางศาสนาหน่วยงานรัฐบาลและเจ้าหน้าที่จาก ฮ่องกง จีนแผ่นดินใหญ่ มาเลเซีย สิงคโปร์ ไต้หวัน และ มาเก๊า เช่นเดียวกับบุคคลและองค์กรต่างชาติที่โด่งดังเช่น "เควินรัดด์ บอริสจอห์นสัน" (Kevin Rudd) Boris Johnson,เดวิด คาเมรอน  Narendra Modi, โตชิบา,  และทีมฟุตบอลชาติเยอรมันเช่นเดียวกับ Twitter และ Sina Weibo 
มีโปรแกรมตรวจสอบสำหรับบุคคลที่รู้จักและองค์กร เมื่อบัญชีได้รับการยืนยันจะมีการเพิ่มป้ายการยืนยันข้างชื่อบัญชี
เนตร เขมะโยธิน

ประวัติ

พลเอก เนตร เขมะโยธิน จบการศึกษาจากโรงเรียนเสนาธิการทหารจากฝรั่งเศส และได้รับปริญญาวิทยาศาสตรดุษฎีบัณฑิตกิตติมศักดิ์ (ศึกษาศาสตร์) จากมหาวิทยาลัยเชียงใหม่ ประจำปีการศึกษา 2513-2514
พลเอก เนตร มีศักดิ์เป็นปู่ของ นุติ เขมะโยธิน นักแสดงโทรทัศน์
พลเอก เนตร ได้รับพระมหากรุณาธิคุณในการพระราชทานเพลิงศพ ณ เมรุหน้าพลับพลาอิศริยาภรณ์ วัดเทพศิรินทราวาส เมื่อวันที่ 24 ตุลาคม พ.ศ. 2528

ก่อการกบฏ

พลตรี เนตร เขมะโยธิน (ยศในขณะนั้น) เป็นหัวหน้าคณะนายทหารกบฏเสนาธิการ เมื่อวันที่ 1 ตุลาคม พ.ศ. 2491 วางแผนที่จะเข้ายึดอำนาจการปกครอง และปรับปรุงกองทัพจากความเสื่อมโทรม และได้ให้ทหารเล่นการเมืองต่อไป แต่รัฐบาลจอมพล ป. พิบูลสงคราม ทราบแผนการล่วงหน้าและทำการจับกุมผู้คิดก่อการได้ หลังการก่อกบฏดังกล่าว พลตรี เนตร ถูกจับเมื่อวันที่ 25 ตุลาคม และถูกศาลสั่งจำคุก 3 ปี
พลตรี เนตร มีทัศนคติโน้มเอียงไปในทางประชาธิปไตยของฝ่ายนายปรีดี พนมยงค์
ต่อมาในปี พ.ศ. 2495 ได้เข้าร่วมก่อการกับกบฏสันติภาพ แต่ถูกจับกุมและศาลพิพากษาจำคุก ต่อมาจึงได้รับพระราชทานอภัยโทษ ในปี พ.ศ. 2500

สภาผู้แทนราษฎร

พลตรี เนตร เขมะโยธิน ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 เป็นสมาชิกสภาผู้แทนราษฎรจังหวัดนครราชสีมา สังกัดพรรคสหภูมิ ของสุกิจ นิมมานเหมินท์

รัฐมนตรี

ในปี พ.ศ. 2501 พลตรี เนตร เขมะโยธิน (ยศในชณะนั้น) ได้รับแต่งตั้งเป็นรัฐมนตรี ในรัฐบาลของพลโท ถนอม กิตติขจร (ยศในขณะนั้น) สั่งราชการกระทรวงคมนาคม หลังจากนั้นในเดือนเมษายนของปีเดียวกัน จึงปรับตำแหน่งเป็นรัฐมนตรีช่วยว่าการกระทรวงคมนาคม และในเดือนสิงหาคมไปเป็นรัฐมนตรีช่วยว่าการกระทรวงเศรษฐการ จนกระทั่งในวันที่ 20 ตุลาคม ได้มีคณะปฏิวัติอันมี จอมพล สฤษดิ์ ธนะรัชต์ ผู้บัญชาการทหารสูงสุด เป็นหัวหน้า ทำการยึดอำนาจการปกครองประเทศ และสถาบันทั้งหลายอยู่ในความควบคุมของคณะปฏิวัติตั้งแต่บัดนั้นเป็นต้นไป

เลขาธิการทำเนียบนายกรัฐมนตรี

ในปี พ.ศ. 2502 เขาได้รับแต่งตั้งเป็นเลขาธิการทำเนียบนายกรัฐมนตรี (จอมพล สฤษดิ์ ธนะรัชต์) ในขณะนั้นยังไม่มีตำแหน่งปลัดสำนักนายกรัฐมนตรี เขาจึงปฏิบัติหน้าที่เสมือนเป็นปลัดสำนักนายกรัฐมนตรีด้วย

งานการศึกษา

พลเอก เนตร เขมะโยธิน เคยเป็นนายกสภามหาวิทยาลัยขอนแก่น ระหว่างปี พ.ศ. 2519 ถึงปี พ.ศ. 2520
สารฆ่าศัตรูพืชและสัตว์

สารฆ่าศัตรูพืชและสัตว์หรือสารฆ่าสัตว์รังควาน (อังกฤษ: pesticide) เป็นสารที่ใช้เพื่อป้องกัน ทำลาย ไล่หรือ ลดปัญหาของศัตรูพืชและสัตว์ก่อความรำคาญ
สารฆ่าศัตรูพืชและสัตว์ อาจเป็นสารเคมี หรือ สารชีวภาพ (เช่น ไวรัส หรือ แบคทีเรีย) ที่ใช้ทำลายหรือยับยั้งการเจริญเติบโตแพร่พันธุ์ ของสัตว์ (แมลง หนู หอย) วัชพืช หรือ จุลชีพ ที่ส่งผลกระทบกับพืชหลักที่เพาะปลูก ให้คุณภาพหรือปริมาณต่ำลง
สารฆ่าศัตรูพืชและสัตว์ แบ่งตามศัตรูพืชได้ คือ ยากำจัดวัชพืช ยาฆ่าแมลง ยากำจัดเชื้อรา และสารกำจัดแบคทีเรีย นอกจากนั้นยังมีสารอื่นๆ อีกเช่น ยาเบื่อหนู ยาเบื่อนก ยาฆ่าหอย

ผลกระทบ

การใช้และการวิจัยและพัฒนาสารฆ่าศัตรูพืชและสัตว์ ส่งผลกระทบต่อสิ่งแวดล้อมและสุขภาพของมนุษย์

ผลกระทบต่อสุขภาพ

สารฆ่าศัตรูพืชและสัตว์ อาจส่งผลกระทบต่อสุขภาพให้แย่ลงทั้งแบบเฉียบพลันและเรื้อรังได้กับผู้ที่ได้รับสารฆ่าศัตรูพืชและสัตว์โดยตรง เช่น อาจทำให้เกิดอาการระคายเคืองต่อผิวหนังและตา หรือ อาการที่รุนแรง อย่างมะเร็ง เป็นต้น และมีหลักฐานที่เชื่อได้ว่า การได้รับสารฆ่าศัตรูพืชและสัตว์ มีผลกับ ความบกพร่องของระบบประสาท การเกิดที่ผิดปกติ และการตายของทารกตัวอ่อน รวมถึงความผิดปกติทางพัฒนาการของระบบประสาท

ผลกระทบต่อสิ่งแวดล้อม

มากกว่า 98% ของยาฆ่าแมลง และ 95% ของยาปราบวัชพืช ที่ฉีดพ่น กระจายได้สู่พื้นอื่นๆ นอกเหนือจากพื้นที่เป้าหมาย รวมถึง เข้าไปถึง สิ่งมีชีวิตที่ไม่ใช่เป้าหมาย อากาศ น้ำ และดิน ารฆ่าศัตรูพืชและสัตว์ เป็นสาเหตุหนึ่งของมลภาวะของแหล่งน้ำและดิน
นอกจากนั้น การใช้สารฆ่าศัตรูพืชและสัตว์ ยังมีผลทำให้ความหลากหลายทางชีวภาพลดลง ลดการดึงไนโตรเจน (nitrogen fixation) ของพืช และลดการผสมเกสรลด รวมถึงรบกวนแหล่งที่อยู่ของสัตว์ที่ไม่เกี่ยวข้อง เช่น นก
ศัตรูพืชเอง ยังอาจเกิดความต้านทานต่อสารฆ่าศัตรูพืชและสัตว์ (อาการดื้อยา) ขึ้นได้ ซึ่งทำให้เกิดความต้องการสารฆ่าศัตรูพืชและสัตว์ชนิดใหม่ หรือ อาจทำให้ต้องใช้สารฆ่าศัตรูพืชและสัตว์เดิมในปริมาณที่สูงขึ้น ซึ่งวิธีหลังนี้จะยิ่งผลกระทบด้านลบแก่สิ่งแวดล้อม

ผลกระทบด้านเศรษฐกิจ

ผลกระทบทางด้านสุขภาพและสิ่งแวดล้อมที่เกิดจากการใช้สารฆ่าศัตรูพืชและสัตว์ ยังส่งผลต่อค่าใช้จ่ายอีกด้วย ตัวอย่างเช่น ค่าใช้จ่ายของสหรัฐอเมริกาด้านสุขภาพและสิ่งแวดล้อมที่มีผลจากการใช้สารฆ่าศัตรูพืชและสัตว์อยู่ที่ราวๆ 9 พันล้านเหรียญ ในแต่ละปี
นอกจากนั้นยังมีค่าใช้จ่ายสำหรับการขึ้นทะเบียนและจัดซื้อสารฆ่าศัตรูพืชและสัตว์อีกด้วย
ไทยแลนด์ มาสเตอร์ส 2018 (กีฬาแบดมินตัน)

ทัวร์นาเมนต์

ไทยแลนด์ มาสเตอร์ส 2018 จะเป็นทัวร์นาเมนต์แรกของ บีดับบลิวเอฟเวิลด์ทัวร์ 2018 และเป็นบางส่วนของ ไทยแลนด์ มาสเตอร์ส แชมเปียนชิปส์ซึ่งได้จัดขึ้นครั้งแรกในปี พ.ศ. 2559.
บีเอซี 167 สไตรค์มาสเตอร์

บีเอซี 167 สไตรค์มาสเตอร์ (อังกฤษ: BAC 167 Strikemaster) เป็นเครื่องบินฝึกที่พัฒนามาจากบีเอซี 145 เจ๊ตฝึกของกองทัพอากาศอังกฤษ และใช้งานในหลายประเทศ บีเอซี 167 เริ่มบินเป็นครั้งแรกเมื่อวันที่ 26 ตุลาคม ค.ศ. 1967
พร ธนะภูมิ

ประวัติ

พร ธนะภูมิ เกิดเมื่อวันที่ 22 พฤษภาคม พ.ศ. 2460 เข้าศึกษาเป็นนักเรียนเทคนิคทหารบก เมื่อปี พ.ศ. 2477 ต่อจากนั้นได้เข้าศึกษาต่อที่โรงเรียนเซนต์คาเบรียล ในปี พ.ศ. 2479 เข้าศึกษาในโรงเรียนนายร้อยทหารบก ในปี พ.ศ. 2481 และโรงเรียนเสนาธิการทหารบก รุ่น 29
พร สมรสกับนางเรณี ธนะภูมิ มีบุตรคือ นางเกสรา ธนะภูมิ สมรสกับนายกิตติรัตน์ ณ ระนอง

การทำงาน

พร ธนะภูมิ เข้ารับราชการทหารในตำแหน่งผู้บังคับหมวด กองพันทหารราบที่ 3 เมื่อปี พ.ศ. 2483 กระทั่งได้รับการแต่งตั้งเป็นผู้ช่วยผู้บัญชาการทหารบก ในปี พ.ศ. 2519 และเป็นรองปลัดกระทรวงกลาโหมในปีเดียวกัน
พร ธนะภูมิ ได้รับการแต่งตั้งเป็นเลขาธิการนายกรัฐมนตรี (พลเอก เกรียงศักดิ์ ชมะนันทน์) ในปี พ.ศ. 2502 ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และเป็นรัฐมนตรีประจำสำนักนายกรัฐมนตรี ในปี พ.ศ. 2522
ชินชัย แก้วเรือน

ประวัติ

นายชินชัย แก้วเรือน เกิดเมื่อวันที่ 2 สิงหาคม พ.ศ. 2498 ที่จังหวัดลำพูน

นักร้อง

นายชินชัย เป็นนักร้องเพลงพื้นเมืองของภาคเหนือ ในสำเนียงท้องถิ่นจังหวัดลำพูน บทเพลงที่มีชื่อเสียงได้แก่ แอ่วปอยหลวงวังสะแกง กระเทยดง ฯลฯ

งานการเมือง

ชินชัย แก้วเรือน ได้เข้ามาทำงานการเมืองท้องถิ่น เป็นนายกองค์การบริหารส่วนตำบลศรีวิชัย อำเภอลี้ จังหวัดลำพูน และลงสมัครรับเลือกตั้งสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคเพื่อแผ่นดิน ในระบบสัดส่วน แต่ไม่ได้รับเลือกตั้ง ต่อมาในการเลือกตั้ง พ.ศ. 2554 ได้ลงสมัครรับเลือกตั้ง ส.ส.จังหวัดลำพูน เขต 1 สังกัดพรรคเพื่อนเกษตรไทย หมายเลข 39 แต่ก็ไม่ได้รับเลือกตั้งเช่นเดียวกับครั้งที่ผ่านมา และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้ลงสมัครรับเลือกตั้งในนามพรรคพลังประชาธิปไตย ซึ่งเป็นการเลือกตั้งที่มีผู้สมัครเพียง 2 คน อีกคนคือ นายรังสรรค์ มณีรัตน์ จากพรรคเพื่อไทย
ในปี พ.ศ. 2561 เขาย้ายไปสังกัดพรรคเพื่อธรรม ซึ่งมีนายสมพงษ์ อมรวิวัฒน์ เป็นหัวหน้าพรรค
นายชินชัย เป็นหนึ่งในแกนนำแนวร่วมประชาธิปไตยต่อต้านเผด็จการแห่งชาติ จังหวัดลำพูน
กองทัพอากาศมาเลเซีย

การจัดหาอากาศยานในอนาคต

ขณะนี้กองทัพอากาศมาเลเซียกำลังคัดเลือกเครื่องบินรบรุ่นใหม่เพื่อมาแทน MIG-29N โดยเครื่องบินที่กำลังคัดเลือกมี F/A-18F  Dassault Rafale JAS-39 GRIPEN EurofighterTyphoon โดยคาดว่าจะประกาศผลได้ในปี  พศ 2557
ข้อมูล

ข้อมูล คือค่าของตัวแปรในเชิงคุณภาพหรือเชิงปริมาณ ที่อยู่ในความควบคุมของกลุ่มของสิ่งต่าง ๆ ข้อมูลในเรื่องการคอมพิวเตอร์ (หรือการประมวลผลข้อมูล) จะแสดงแทนด้วยโครงสร้างอย่างหนึ่ง ซึ่งมักจะเป็นโครงสร้างตาราง (แทนด้วยแถวและหลัก) โครงสร้างต้นไม้ (กลุ่มของจุดต่อที่มีความสัมพันธ์แบบพ่อลูก) หรือโครงสร้างกราฟ (กลุ่มของจุดต่อที่เชื่อมระหว่างกัน) ข้อมูลโดยปกติเป็นผลจากการวัดและสามารถทำให้เห็นได้โดยใช้กราฟหรือรูปภาพ ข้อมูลในฐานะมโนทัศน์นามธรรมอันหนึ่ง อาจมองได้ว่าเป็นระดับต่ำที่สุดของภาวะนามธรรมที่สืบทอดเป็นสารสนเทศและความรู้ ข้อมูลดิบ หรือ ข้อมูลที่ยังไม่ประมวลผล เป็นศัพท์อีกคำหนึ่งที่เกี่ยวข้อง หมายถึงการรวบรวมจำนวนและอักขระต่าง ๆ ซึ่งมักจะเกิดขึ้นตามปกติในการประมวลผลข้อมูลเป็นระยะ และ ข้อมูลที่ประมวลผลแล้ว จากระยะหนึ่งอาจถือว่าเป็น ข้อมูลดิบ ของระยะถัดไปก็ได้ ข้อมูลสนามหมายถึงข้อมูลดิบที่รวบรวมมาจากสภาพแวดล้อม ณ แหล่งกำเนิด ที่ไม่อยู่ในการควบคุม ข้อมูลเชิงทดลองหมายถึงข้อมูลที่สร้างขึ้นภายในสภาพแวดล้อมของการค้นคว้าทางวิทยาศาสตร์โดยการสังเกตและการบันทึก

ความหมายของข้อมูล สารสนเทศ และความรู้

ศัพท์คำว่าข้อมูล สารสนเทศ และความรู้ บ่อยครั้งถูกใช้แทนมโนทัศน์ที่ทับซ้อนกัน ระดับของภาวะนามธรรมคือความแตกต่างหลักที่จะนำมาพิจารณา ข้อมูลคือระดับของภาวะนามธรรมต่ำที่สุด สารสนเทศอยู่ในระดับถัดไป และสุดท้ายความรู้คือระดับสูงที่สุดในสามสิ่งนี้ 
ข้อมูลโดยตัวมันเองนั้นไม่มีความหมายอะไร เมื่อข้อมูลกลายเป็นสารสนเทศ มันจะต้องถูกตีความและมีความหมายเกิดขึ้น ตัวอย่างเช่น ความสูงของยอดเขาเอเวอเรสต์โดยทั่วไปถือว่าเป็นข้อมูล หนังสือเกี่ยวกับลักษณะภูมิประเทศของยอดเขาเอเวอเรสต์ก็อาจถือว่าเป็นสารสนเทศ และรายงานเกี่ยวกับสารสนเทศเชิงปฏิบัติ เรื่องเส้นทางที่ดีที่สุดในการปีนยอดเขาเอเวอเรสต์ก็เรียกได้ว่าเป็นความรู้
เบย์นอน-เดวีส์ใช้มโนทัศน์ของป้ายเพื่อแยกแยะระหว่างข้อมูลกับสารสนเทศ กล่าวคือ ข้อมูลคือสัญลักษณ์ต่าง ๆ ในขณะที่สารสนเทศจะเกิดขึ้นเมื่อสัญลักษณ์เหล่านั้นใช้อ้างถึงบางสิ่งบางอย่าง
คำนูณ สิทธิสมาน

ครอบครัว

คำนูณ สิทธิสมาน สมรสกับ ดร.สรวงมณฑ์ สิทธิสมาน มีบุตรชาย 2 คน
คณะกรรมการป้องกันผลประโยชน์แห่งชาติ

คณะกรรมการป้องกันผลประโยชน์แห่งชาติ (อังกฤษ: Committee for the Defence of National Interests) เป็นพรรคการเมืองฝ่ายขวาในลาว ก่อตั้งเมื่อ 10 มิถุนายน พ.ศ. 2501 โดยกลุ่มยังเติร์กของราชวงศ์ พรรคนี้ได้เสนอให้มีการก่อตั้งแนวร่วมระดับชาติเพื่อต่อต้านคอมมิวนิสต์ และคงอยู่ถึงช่วง พ.ศ. 2503-2513
งานประกาศผลรางวัลออสการ์ ครั้งที่ 64

รางวัล

ผู้ที่ได้รับรางวัลแต่ละหมวดหมู่จะแสดงในรูปแบบตัวหนา

ถ่ายภาพยอดเยี่ยม

JFK - Robert Richardson

กำกับศิลป์ยอดเยี่ยม

Bugsy - Dennis Gassner and Nancy Haigh

ออกแบบเครื่องแต่งกายยอดเยี่ยม

Bugsy - Albert Wolsky

บันทึกเสียงยอดเยี่ยม

Terminator 2: Judgment Day - Tom Johnson , Gary Rydstrom , Gary Summers and Lee Orloff

ลำดับภาพยอดเยี่ยม

JFK - Pietro Scalia and Joe Hutshing

ลำดับเสียงยอดเยี่ยม

Terminator 2: Judgment Day - Gary Rydstrom and Gloria S. Borders

เทคนิคพิเศษยอดเยี่ยม

Terminator 2: Judgment Day - Dennis Muren , Stan Winston , Gene Warren Jr. and Robert Skotak

แต่งหน้ายอดเยี่ยม

Terminator 2: Judgment Day - Stan Winston and Jeff Dawn

เพลงประกอบภาพยนตร์ยอดเยี่ยม

Beauty and the Beast - Alan Menken and Howard Ashman for the song Beauty and the Beast

ดนตรีประกอบภาพยนตร์ยอดเยี่ยม

Beauty and the Beast - Alan Menken

ภาพยนตร์แอนิเมชันขนาดสั้นยอดเยี่ยม

Manipulation

ภาพยนตร์สั้นยอดเยี่ยม

Session Man

ภาพยนตร์สารคดีขนาดสั้นยอดเยี่ยม

Deadly Deception: General Electric, Nuclear Weapons and Our Environment

ภาพยนตร์สารคดียอดเยี่ยม

In the Shadow of the Stars

ภาพยนตร์ภาษาต่างประเทศยอดเยี่ยม

Mediterraneo - Italy
วังโชมง

ประวัติ

ในปี ค.ศ. 1465 โชมงถูกเพลิงไหม้หมดตามพระบรมราชโองการของพระเจ้าหลุยส์ที่ 11 แห่งฝรั่งเศส และต่อมาสร้างใหม่โดยชาร์ลที่ 1 แห่งอ็องบวซระหว่าง ค.ศ. 1465 ถึง ค.ศ. 1475 และมาเสร็จในสมัยของโอรส ชาร์ลที่ 2 แห่งอ็องบวซแห่งโชมงระหว่าง ค.ศ. 1498 ถึง ค.ศ. 1510 โดยความช่วยเหลือของลุงจอร์จแห่งอ็องบวซ
ในปี ค.ศ. 1560 แคทเธอรีน เดอ เมดิชิซื้อโชมงหลังจากการเสด็จสวรรคตของพระสวามีพระเจ้าอองรีที่ 2 และทรงใช้เป็นที่จัดงานเลี้ยงต่างที่รวมแขกเช่นนอสตราดามุส แต่ไม่นานหลังจากนั้นแคทเธอรีนก็บังคับให้ไดแอนน์เดอปัวตีเยพระสนมของพระสวามีให้แลกวังเชอนงโซกับวังโชมง ไดแอนน์เดอปัวติเยร์พำนักอยู่ที่นี่ได้ไม่นาน
ในปี ค.ศ. 1750 ฌัก-ดอนาเตียง เลอ แร (Jacques-Donatien Le Ray) ซื้อวังนี้สำหรับเป็นที่พำนักในชนบท และก่อตั้งโรงงานทำแก้วและเครื่องปั้นดินเผาขึ้น ดอนาเตียง เลอ แรได้ชื่อว่าเป็น "บิดาแห่งการปฏิวัติอเมริกัน" ของฝรั่งเศสเพราะความที่รักอเมริกา เบนจามิน แฟรงคลินมาเป็นแขกของวังโชมง แต่ใน ค.ศ. 1789 รัฐบาลของคณะการปฏิวัติฝรั่งเศสก็ทำการยึดทรัพย์ของดอนาเตียง เลอ แรรวมทั้งวังโชมง
ต่อมาใน ค.ศ. 1810 นักประพันธ์ชาวสวิสอาน หลุยส์ แฌร์แมน เดอ สตาแอล (Anne Louise Germaine de Staël) ก็ซื้อวัง และต่อมา เซย์ ซูการ์ก็มาซื้อต่อใน ค.ศ. 1875 ปลายปีเดียวกัน ซูการ์สมรสกับเจ้าแห่งเบรย (Broglie) ผู้เป็นเจ้าของต่อมาจนถึงปี ค.ศ. 1938 เมื่อตกไปเป็นสมบัติของรัฐบาล วังโชมงในปัจจุบันเป็นพิพิธภัณฑ์
พระธรรมรัตนากร (สีนวล ปญฺญาวชิโร)

ชาติภูมิ

พระธรรมรัตนากร (สีนวล ปญฺญาวชิโร) นามเดิมว่า สีนวล เรืองอำพันธ์ เกิดเมื่อวันพฤหัสบดีที่ 29 มิถุนายน พ.ศ. 2482 ตรงกับวันขึ้น 13 ค่ำ เดือน 6 ปีเถาะ ที่บ้านเลขที่ 34 หมู่ที่ 4 ตำบลไผ่วง อำเภอวิเศษชัยชาญ จังหวัดอ่างทอง บิดาชื่อ นายฟุ้ง เรืองอำพันธ์ มารดาชื่อนางทุเรียน เรืองอำพันธ์

อุปสมบท

บรรพชาเป็นสามเณร เมื่อวันอังคารที่ 15 กรกฎาคม พ.ศ. 2495 ตรงกับวันแรม 8 ค่ำ เดือน 8 ปีมะโรง ณ วัดต้นทอง ตำบลไผ่วง อำเภอวิเศษชัยชาญ จังหวัดอ่างทอง
ต่อมาได้อุปสมบทเป็นพระภิกษุ เมื่อวันพุธที่ 6 พฤษภาคม พ.ศ. 2502 ตรงกับวันแรม 13 ค่ำ เดือน 5 ปีกุน ณ วัดโบสถ์วรดิตถ์ ตำบลป่าโมก อำเภอป่าโมก จังหวัดอ่างทอง โดยมีสมเด็จพระอริยวงศาคตญาณ สมเด็จพระสังฆราช (ปุ่น ปุณฺณสิริ) ขณะดำรงสมณศักดิ์ที่พระธรรมวโรดม เป็นพระอุปัชยาจารย์ พระปาโมกข์มุนี (บุญศรี สิริทตฺโต) ขณะดำรงสมณศักดิ์ที่พระครูปาโมกข์คณารักษ์ เจ้าคณะอำเภอปาโมกข์ เจ้าอาวาสวัดป่าโมก ตำบลป่าโมก อำเภอป่าโมก จังหวัดอ่างทอง เป็นพระกรรมวาจาจารย์ และพระวิเศษชยสิทธิ์ (ผวน อวิกฺเขโป) ขณะดำรงสมณศักดิ์ที่พระครูวิเศษชยสิทธิ์ เจ้าคณะจังหวัดอ่างทอง เจ้าอาวาสวัดอ่างทอง ตำบลตลาดหลวง อำเภอเมืองอ่างทอง จังหวัดอ่างทอง เป็นพระอนุสาวนาจารย์ ได้รับฉายาว่า "ปัญฺญาวชิโร"

ความรู้พิเศษ

ภาษาอังกฤษ และวิชาเลขานุการ